ጠቅላይ ሚኒስትር ዶክተር አብይ አህመድ በክንፈ የብሔራዊ የደህንነት ጥናት ተቋምየሰለጠኑ  የደህንነት መኮንኖቹን አስመረቁ
ጠቅላይ ሚኒስትር ዶክተር አብይ አህመድ በክንፈ የብሔራዊ የደህንነት ጥናት ተቋም የሰለጠኑ  የደህንነት መኮንኖቹን አስመርቀዋል፡፡የደህንነት መኮንኖቹ ባለፉት ጥቂት ወራት የብሄራዊ ደህንነትና መረጃ ማእከል፣ የኢንፎርሜሽን መረብ ደህንነት ኤጀንሲና የአገር መከላከያ ሰራዊት የደህንነት አገልግሎት ማሻሻያዎችን ተከትለው ሲሰለጥኑ የነበሩ ናቸው፡፡ጠቅላይ ሚኒስትሩ ተመራቂዎቹ ታማኝነታቸው ለህዝብና ለሀገር በመሆኑ ኃላፊነታቸውን በከፍተኛ ሙያዊ ብቃት እና ደህንነትን በማስፈን ላይ እንዲያተኩሩ አሳስበዋል፡፡በመቀጠልም ተቋሙ ከፖለቲካ ፓርቲ አባልነት፣ ከብሄርና የሃይማኖት ልዩነቶች ነፃ እንዲሆን የማረጋገጥ ኃላፊነት እንዳለባቸው አፅንኦት ሰጥተዋል።ተመራቂዎቹ ሁሉንም እንዲያገለግሉና የኢትዮጵያን የደህንነት ዋስትና ለማረጋገጥ ጠንክረው መስራት እንዳለባቸው አጽንኦት በመስጠት አጠቃለዋል፡፡ (ምንጭ፡-የጠቅላይ ሚኒስትር ጽ/ቤት)